Διαμάντω Κουμπάκη

Η Διαμάντω Κουμπάκη (Πειραιάς, 8 Φεβρουαρίου 1926 - Κοκκινιά, 17 Αυγούστου 1944) ήταν Ελληνίδα αντιστασιακή, μαχήτρια της ΟΠΛΑ και μέλος του ΚΚΕ. Δολοφονήθηκε στο μπλόκο της Κοκκινιάς, μετά από βασανιστήρια, τον Αύγουστο του 1944.

Βιογραφία
Η Διαμάντω (Αδαμαντία) Κουμπάκη γεννήθηκε στις 8 Φεβρουαρίου 1926 στην Κοκκινιά. Οι γονείς της ήταν μικρασιάτες που είχαν έλεθει στην Ελλάδα το 1922 κατά την μικρασιατική καταστροφή. Από την αρχή της Κατοχής εντάχθηκε στο ΚΚΕ και αργότερα στην ΕΠΟΝ, ως στέλεχος. Παράλληλα εντάχθηκε ως μαχήτρια στην ΟΠΛΑ. Δραστηριοποιήθηκε στα Ταμπούρια και στην Αμφιάλη, όπου και είχε τραυματιστεί σε μάχη με τους Γερμανούς και με τα Τάγματα Ασφαλείας.

Στο μπλόκο της Κοκκινιάς, στις 17 Αυγούστου 1944, η Κουμπάκη συνελήφθη έπειτα από κατάδοση. Βασανίστηκε μαζί με άλλα μέλη της ΟΠΛΑ "καννιβαλικά" και εκτελέστηκε από τους Γερμανούς στη πλατεία Οσίας ΞένηςΙάσονας Χανδρινός:Το τιμωρό χέρι του λαού Η δράση της ΕΛΑΣ και της ΟΠΛΑ στην κατεχόμενη πρωτεύουσα 1942-1944,εκδόσεις Θεμέλιο σελ. 235 ενώ τα τελευταία της λόγια ήταν: «Μια ζωή τη χρωστάμε, ας μην την πάρουν οι προδότες. Υπάρχουν χιλιάδες λεβέντες, θα τους εκδικηθούν».

Προς τιμή της μνήμης της, πλατεία στη Νεάπολη της Νίκαιας φέρει το όνομα της όπου υπάρχει και προτομή της.

 Παραπομπές 

Κατηγορία:Μέλη του ΕΑΜ
Κατηγορία:Έλληνες κομμουνιστές
Κατηγορία:Μέλη της ΟΠΛΑ
Κατηγορία:Γυναίκες στον Β' Παγκόσμιο Πόλεμο
Κατηγορία:Εκτελεσθέντες αντιστασιακοί